
ΕΛΛΗΝΙΚΗ ΔΗΜΟΚΡΑΤΙΑ                                           Αργαλαστή, 17-03-2026

ΝΟΜΟΣ ΜΑΓΝΗΣΙΑΣ                                                      Αρ. Πρωτ.:   3972 .-
ΔΗΜΟΣ ΝΟΤΙΟΥ ΠΗΛΙΟΥ 

Ταχ. Δ/νση : 37006 Αργαλαστή 

Τηλ: 2423350131 





               
ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ
Ο  Δήμος  Νοτίου  Πηλίου διακηρύττει ότι:                                                                                                    
 Εκτίθονται σε φανερή προφορική πλειοδοτική δημοπρασία για την εκμίσθωσή τους δημοτικά ελαιοκτημάτα στις θέσεις «Σταυρομάνα» Δ.Κ. Μηλεών, «Κανάλια ή Χωράφια» Δ.Κ. Αγίου Γεωργίου Νηλείας, «Πύρη Καραγιαννοπούλου» Δ.Κ. Αγίου Γεωργίου Νηλείας  και «Αλυκή» Δ.Κ. Λαύκου. 

Η δημοπρασία θα διενεργηθεί στις  30-03-2026, ημέρα Δευτέρα και ώρα 11.00-12.00 μ.μ. για τους δημότες μόνιμους κατοίκους του Δήμου Νοτίου Πηλίου, 12:00-13:00 μ.μ. για τους δημότες του Δήμου Νοτίου Πηλίου και 13:00-14:00 μ.μ για οποιοδήποτε άλλο ενδιαφερόμενο, με την προϋπόθεση ότι σε καθεμία περίπτωση από τις πιο πάνω κατά σειρά δημοπρασίες δεν υπάρξουν αποτελέσματα ενώπιον της αρμόδιας από το Νόμο Επιτροπής και μπορεί να συνεχιστεί και πέραν της οριζόμενης στη διακήρυξη ώρας  και επαναληπτική, σε περίπτωση άγονης δημοπρασίας, στις 06-04-2026, ημέρα Δευτέρα και ώρα 10:00 μέχρι 13:00 μ.μ., στον 2ο όροφο του Δημαρχείου του Δήμου Νοτίου Πηλίου , ενώπιον της αρμόδιας από το Νόμο Επιτροπής του Δήμου Νοτίου Πηλίου 
	ΘΕΣΗ ΑΚΙΝΗΤΟΥ/ Δ.Κ
	ΕΚΤΑΣΗ ΑΚΙΝΗΤΟΥ
	ΜΙΣΘΩΜΑ ΑΝΑ ΕΤΟΣ
	ΕΓΓΥΗΤΙΚΗ ΕΠΙΣΤΟΛΗ

	ΣΤΑΥΡΟΜΑΝΑ  ΜΗΛΕΩΝ 

	3 στρέμματα
	260,00 ευρώ
	26,00 ευρω

	ΚΑΝΑΛΙΑ ή ΧΩΡΑΦΙΑ
ΑΓ. ΓΕΩΡΓΙΟΥ ΝΗΛΕΙΑΣ

	22 στρέμματα
	330,00 ευρώ
	33,00 ευρώ

	ΠΥΡΗ- -ΚΑΡΑΓΙΑΝΝΟΠΟΥΛΟΥ
ΑΓ. ΓΕΩΡΓΙΟΥ ΝΗΛΕΙΑΣ

	30 στρέμματα
	420,00 ευρώ
	42,00 ευρώ

	ΑΛΥΚΗ  ΛΑΥΚΟΥ


	6 στρέμματα
	210,00 ευρώ 
	21,00  ευρώ 


Η μίσθωση ορίζεται εξαετής (6), δυνάμενη να  παραταθεί διμερώς για 4 έτη εφόσον πληρούνται  αθροιστικά οι όροι: α)Εξόφληση μισθωμάτων μέσα στις τασσόμενες προθεσμίες

β)Τήρηση όλων των όρων της συμβάσεως γ) Έγγραφη εκδήλωση ενδιαφέροντος τέσσερις (4) μήνες πριν τη λήξη της μίσθωσης δ)Σύμφωνη γνώμη του Δημοτικού Συμβουλίου.
Για να λάβει κάποιος μέρος στη δημοπρασία πρέπει να προσκομίσει:

-   Φωτοτυπία αστυνομικής ταυτότητας αν είναι φυσικό πρόσωπο ή σχετικό παραστατικό         εκπροσώπησης αν είναι εταιρεία ή κοινοπραξία του ιδίου και του εγγυητή του.

-  Δημοτική - Φορολογική και ασφαλιστική ενημερότητα του ιδίου και του εγγυητή του.

- Γραμμάτιο του Ταμείου Παρακαταθηκών και Δανείων ή αναγνωρισμένης Τράπεζας περί         κατάθεσης εγγύησης ίσης προς το 1/10 του συνολικού ετησίου μισθώματος.

 -  Να παρουσιάσει  εγγυητή αξιόχρεο, ευθυνόμενο αλληλέγγυα και  εις ολόκληρο με αυτόν, για την κανονική καταβολή των μισθωμάτων και για την εκπλήρωση των όρων  της δημοπρασίας.

-   Να καταθέσει υπεύθυνη δήλωση του ν. 1599/86 εις την οποία θα αναφέρεται ότι έλαβε γνώση της διακηρύξεως και του σχεδίου του καταρτισθησομένου συμφωνητικού μισθώσεως και ότι αποδέχεται πλήρως το περιεχόμενό τους. Επί νομικών προσώπων την υπεύθυνη δήλωση υπογράφει ο νόμιμος αντιπρόσωπος.

- Αν κάποιος πλειοδοτεί  για  λογαριασμό άλλου οφείλει να το δηλώσει προς την επί της δημοπρασίας επιτροπή, προ της ενάρξεως του διαγωνισμού, παρουσιάζοντας  και  το προς τούτο πληρεξούσιο,  αλλιώς  θωρείται ότι πλειοδοτεί δ’  ίδιο λογαριασμό. Οι εκπρόσωποι εταιρειών θα καταθέσουν αντίγραφα των αποφάσεων του ΔΣ τους περί της συμμετοχής των εταιρειών  στη δημοπρασία

- Οι συμμετέχουσες εταιρίες θα προσκομίσουν επικυρωμένα αντίγραφα των καταστατικών τους με όλες τις επελθούσες τροποποιήσεις. Επιπλέον, οι ΑΕ θα προσκομίσουν πιστοποιητικό της αρμόδιας Διευθύνσεως Εμπορίου περί του καταστατικού και των τυχόν τροποποιήσεών του, μαζί με τα ΦΕΚ δημοσιεύσεως αυτών, οι υπόλοιπες εταιρίες (ΕΠΕ, ΕΕ, ΟΕ) πιστοποιητικό του αρμοδίου Δικαστηρίου στο οποίο θα αναφέρεται η σύσταση και οι τροποποιήσεις των καταστατικών τους, οι δε ΕΠΕ και τα αντίστοιχα ΦΕΚ.

Όλα τα έξοδα της δημοπρασίας, δημοσίευσης, κηρύκεια κ.τ.λ.  βαρύνουν τον μισθωτή – τελευταίο πλειοδότη.

Κανείς οφειλέτης του δήμου δεν γίνεται δεκτός στην δημοπρασία.

Για περισσότερες πληροφορίες στα γραφεία του Δήμου Νοτίου Πηλίου, εργάσιμες ημέρες και  ώρες στο τηλέφωνο 2423350131.

            Ο ΑΝΤΙΔΗΜΑΡΧΟΣ ΟΙΚΟΝΟΜΙΚΩΝ





           ΔΙΑΝΕΛΛΟΣ ΑΠΟΣΤΟΛΟΣ

